b'\n_START_ARTICLE_\nNokia Data\n_START_SECTION_\nV\xc4\x93sture\n_START_PARAGRAPH_\n1960. gad\xc4\x81 kabe\xc4\xbcu ra\xc5\xbeosanas uz\xc5\x86\xc4\x93mum\xc4\x81 Suomen Kaapelitehdas izveidota elektronikas noda\xc4\xbca. T\xc4\x81 s\xc4\x81kotn\xc4\x93ji eksport\xc4\x93ja lieldatorus no Apvienot\xc4\x81s Karalistes (Elliott) un V\xc4\x81cijas (Siemens). Datorcentrs tika iek\xc4\x81rtots kabe\xc4\xbcu r\xc5\xabpn\xc4\xabcas aug\xc5\xa1\xc4\x93j\xc4\x81 st\xc4\x81v\xc4\x81 Salmis\xc4\x81ri (Helsinkos). Jau ruden\xc4\xab palaists pirmais dators Elliott 803. 1961. gada decembr\xc4\xab palaists dators Siemens 2002. Suomen Kaapelitehdas bija pirmais lielais datoru p\xc4\x81rdev\xc4\x93js Somij\xc4\x81; pirmais dators (Siemens) p\xc4\x81rdots 1963. gad\xc4\x81 bankai KOP. 1963. gad\xc4\x81 datoru noda\xc4\xbca tika izdal\xc4\xabta k\xc4\x81 atsevi\xc5\xa1\xc4\xb7a vien\xc4\xabba._NEWLINE_Datortehnika tika izgatavota r\xc5\xabpn\xc4\xabc\xc4\x81 Kilo, Espo._NEWLINE_1967. gad\xc4\x81 Suomen Kaapelitehdas Ab apvienoj\xc4\x81s ar Suomen Kumitehdas Oy un Nokia Ab, izveidojot Oy Nokia Ab (tagad zin\xc4\x81ma k\xc4\x81 Nokia Oyj). Uz Suomen Kaapelitehdas elektronikas un datoru noda\xc4\xbcu b\xc4\x81zes tika izveidota noda\xc4\xbca Nokia Elektroniikka._NEWLINE_1972. gad\xc4\x81 izlaists minidators Mikko 1. _NEWLINE_1981. gad\xc4\x81 Kilo r\xc5\xabpn\xc4\xabc\xc4\x81 tika izlaists pirmais person\xc4\x81lo datoru MikroMikko modelis. MikroMikko bija balst\xc4\xabti uz Intel mikroprocesoru arhitekt\xc5\xabru. Pirmajam modelim bija CP/M oper\xc4\x93t\xc4\x81jsist\xc4\x93ma, bet kop\xc5\xa1 1983. gada tika izlaisti datori ar MS-DOS. 1986. gad\xc4\x81 MikroMikko k\xc4\xbcuva savietojams ar IBM PC/AT arhitekt\xc5\xabru._NEWLINE_1984. gad\xc4\x81 Nokia nopirka Zviedrijas elektronikas ra\xc5\xbeot\xc4\x81ju Luxor. Datoru noda\xc4\xbca Luxor datorer AB, ras ra\xc5\xbeoja datorus ABC, tika pievienota Nokia inform\xc4\x81cijas sist\xc4\x93mu noda\xc4\xbcai._NEWLINE_1986. gad\xc4\x81 p\xc4\x81rtraukta datoru ra\xc5\xbeo\xc5\xa1ana Zviedrij\xc4\x81. Luxor datorer AB p\xc4\x81rd\xc4\x93v\xc4\x93ta par Nokia-Luxor Information System AB._NEWLINE_1986. gad\xc4\x81 Nokia Electronics noda\xc4\xbca tika sadal\xc4\xabta \xc4\x8detr\xc4\x81s apak\xc5\xa1noda\xc4\xbc\xc4\x81s: Nokia Information Systems, Nokia Mobile Phones, Nokia Telecommunications un Nokia Consumer Electronics._NEWLINE_1988. gada s\xc4\x81kum\xc4\x81 Nokia no Zviedrijas uz\xc5\x86\xc4\x93muma Ericsson ieg\xc4\x81d\xc4\x81j\xc4\x81s Ericsson Information Systems (EIS). EIS tika izveidots 1981. gad\xc4\x81, kad Ericsson nopirka datoru ra\xc5\xbeot\xc4\x81ju Datasaab. 1983. gad\xc4\x81 EIS v\xc4\x93l pievienoja biroja tehnikas ra\xc5\xbeot\xc4\x81ju Facit. Ericsson Information Systems ra\xc5\xbeoja minidatoru sist\xc4\x93mas Serie 2000 bank\xc4\x81m un biznesam, person\xc4\x81los datorus Ericsson PC, k\xc4\x81 ar\xc4\xab citas biroja iek\xc4\x81rtas un rakst\xc4\x81mma\xc5\xa1\xc4\xabnas._NEWLINE_EIS tika apvienota ar Nokia Information Systems, izveidojot meitas uz\xc5\x86\xc4\x93mumu Nokia Data Oy. L\xc4\xabdz ar \xc5\xa1o ieg\xc4\x81di Nokia k\xc4\xbcuva par liel\xc4\x81ko inform\xc4\x81cijas tehnolo\xc4\xa3iju uz\xc5\x86\xc4\x93mumu Skandin\xc4\x81vijas valst\xc4\xabs._NEWLINE_Kad 1990. gadu s\xc4\x81kum\xc4\x81 Somij\xc4\x81 padzi\xc4\xbcin\xc4\x81j\xc4\x81s ekonomisk\xc4\x81 kr\xc4\xabze, un Nokia cieta lielus zaud\xc4\x93jumus. 1991. gad\xc4\x81 Nokia Data tika p\xc4\x81rdots Apvienot\xc4\x81s Karalistes datoru un inform\xc4\x81ciju tehnolo\xc4\xa3iju uz\xc5\x86\xc4\x93mumam International Computers Limited (ICL). Taj\xc4\x81 laik\xc4\x81 80\xc2\xa0% ICL kapit\xc4\x81lda\xc4\xbcu pieder\xc4\x93ja Jap\xc4\x81nas uz\xc5\x86\xc4\x93mumam Fujitsu._NEWLINE_1999. gad\xc4\x81 Fujitsu (50\xc2\xa0%) un V\xc4\x81cijas Siemens (50\xc2\xa0%) izveidoja kopuz\xc5\x86\xc4\x93mumu Fujitsu Siemens Computers. No Fujitsu puses jaunaj\xc4\x81 uz\xc5\x86\xc4\x93mum\xc4\x81 tika iek\xc4\xbcauta ICL datoraparat\xc5\xabras ra\xc5\xbeo\xc5\xa1ana, tai skait\xc4\x81 biju\xc5\xa1\xc4\x81s Nokia Data ra\xc5\xbeotnes Somij\xc4\x81 un Zviedrij\xc4\x81. 2000. gad\xc4\x81 sl\xc4\x93gta Kilo datoru r\xc5\xabpn\xc4\xabca Somij\xc4\x81._NEWLINE_2009. gad\xc4\x81 Fujitsu Siemens Computers tika likvid\xc4\x93ts, apvienojot to ar Fujitsu.'